Eiden Salazar
Eiden Salazar Jr. (* 17. Oktober 1974 in San Pedro Town) is en Politiker ut Belize (PUP).

Salazar is 1974 as Söhn von Neidy un Eiden Salazar Sr. († 2017) in San Pedro Town boren. He weer toeerst op de San Pedro R.C. School un hett 1991 de San Pedro High School afslaten.

1992 is he Schoolmeester an de San Pedro R.C. School worrn un 1997 Vörsitter von dat National Belize Youth Movement.

1998 bet 2000 weer he Viez-Börgermeester von San Pedro Town. 1999 is he Justice of the Peace worrn.

In’n August 1999 hett he mit Reef Radio/Radio Arecife den eersten Radiosenner von San Pedro Town grünnt.

He weer von’n 29. April 2008 bet September 2009 för de Oppostschoonspartei PUP Maat von’n Senaat von Belize. He is an’n 29. April 2008 in’n Senaat rinkamen, nadem de PUP na de verloren Parlamentswahl 2008 ehr dree Senaters al na een Maand wedder utwesselt hett, üm sik nee optostellen.

Footnoten 

Mann
Politiker (Belize)
Senater (Belize)
Börger von Belize
Boren 1974
Maat von de People’s United Party